Hûmara 210. ya rojnameyê Newaya Jin bi manşetê ''Xoverdayîş seba azadîya cinîyan o'' vejîya. Na hûmare de giranîye dîyena têkoşînê cinîyan ê Rojawan û Başûrê Kurdîstanî.
Na hûmare de Endaman Konseya Serekîya Pêroyî ya KCKyî Sozdare Avesta de roportajêk est o.
Nûrhake Koçero, Hêja Zerya, Endama Fermandarîya Pêroyî ya QSDyî Newroze Ehmed, Necîbe Qeredaxî, Roza Metîna, Nîlufere Koç, Yurduseve Ozsokmenler na hûmare de pê nuşte, meqale û ercnayîşanê xo ca gênê.
Rojname de ca dîyeno bîyografîya Endama Meclîsê PAJKî Bêrîvane Zîlan zî ke 17ê hezîrane de Herêmanê Pawitişî yê Medya de hêrişê artêşa tirke ya îşxalkere de şehîd bîye.
